User:কটামণি শহর

কটামণি হল ভারতের আসাম রাজ্যের করিমগঞ্জ জেলার পাথারকান্দি সার্কেলের একটি শহর। এটি রাজ্যের রাজধানী গুয়াহাটি থেকে ৩৭৭ কিলোমিটার ও জেলা সদর দফতর করিমগঞ্জ থেকে ৬০ কিলোমিটার দক্ষিণে অবস্থিত। এটি এই এলাকার প্রধান ব্যবসায়ীক কেন্দ্র। কটামণির পিন কোড হল 788728 এবং পোস্টাল হেড অফিস ইছাবিল। কটনপুর, তেজপুর, ইছারপার মাধবপুর, রাধামাধবপুর, ছয়দেওয়া, দশদেওয়া, এনএস সোলামনা, বাজারঘাট, জাহানপুর, ঝেরঝেরি, নাগরা, শম্ভুনগর, হাতাইয়ারবন্দ, খাগড়া, মাগুরা ইত্যাদি কটামণি শহরের নিকটবর্তী গ্রাম।

ঝেরঝেরি গ্রাম পঞ্চায়েত এবং ইছাবিল গ্রাম পঞ্চায়েত দ্বারা বেষ্টিত কটামণি শহর। কটামণি শহর এই দুই গাঁও পঞ্চায়েতের মাঝখানে অবস্থিত। ধর্মনগর, হাইলাকান্দি, কৈলাশহর, করিমগঞ্জ কটামণির নিকটবর্তী শহর। এই স্থানটি করিমগঞ্জ জেলা এবং উত্তর ত্রিপুরা জেলার সীমান্তে অবস্থিত। উত্তর ত্রিপুরা জেলার কদমতলা এই স্থানের পশ্চিম দিকে। এটি ত্রিপুরা এবং মিজোরাম রাজ্য সীমান্তের কাছে। কটামণি থেকে কানমুন বাজার (মিজোরাম) এবং দামছড়া বাজার (ত্রিপুরা) এর দূরত্ব 17 কিলোমিটার।

কটামণি এলাকার বাসিন্দাদের প্রায় ৯০% বাঙালি যারা সিলেটি উপভাষায় কথা বলেন। অবশিষ্টাংশ বিষ্ণুপ্রিয়া মণিপুরী, খাসি, হালাম এবং বার্মানদের মত কিছু উপজাতি লোক।

কটামণি শহরটি লঙ্গাই নদীর তীরে অবস্থিত। লেয়াইরপেয়া-কানমুন জাতীয় সড়ক ছাড়াও রয়েছে কটামণি-বালিপিপলা ১২ কিলোমিটার এবং কটামণি-চেরাগি ১৫ কিলোমিটার পূর্ত সড়ক। কটামণি শহর পাথরকান্দি বিধানসভা ও করিমগঞ্জ লোকসভা কেন্দ্রের অধীন।

প্রাথমিক থেকে উচ্চতর মাধ্যমিক বিভিন্ন সরকারি ও বেসরকারি শিক্ষা প্রতিষ্ঠান রয়েছে। ব্যাংক পরিষেবা বলতে এসবিআই শাখা ও বেসরকারি বন্দন ব্যাংক রয়েছে। কটামণি শহরে এসবিআই এটিএম ছাড়াও আছে কয়েকটি সিএসপি।